Blaze7451/Wiki-th-20250601 huggingface dataset:
กล้องโทรทรรศน์อวกาศ

ไฟล์:HST-SM4.jpeg|thumb|300x300px|กล้องโทรทรรศน์อวกาศฮับเบิล
กล้องโทรทรรศน์อวกาศ คืออุปกรณ์สำหรับการสังเกตการณ์ทางดาราศาสตร์ที่อยู่ในอวกาศภายนอกในระดับวง โคจรของโลกเพื่อทำการสังเกตการณ์ดาวเคราะห์อันห่างไกล ดาราจักร และวัตถุท้องฟ้าต่าง ๆ ที่ช่วยให้มนุษย์ทำความเข้าใจกับจักรวาลได้ดีขึ้นการสังเกตการณ์ในระดับวงโคจรช่วยแก้ปัญหาทัศนวิสัยในการสังเกตการณ์บนโลกที่ มีอุปสรรคต่าง ๆ เช่น การแผ่รังสีแม่เหล็กไฟฟ้าในชั้นบรรยากาศ เป็นต้น นอกจากนี้การถ่ายภาพวัตถุท้องฟ้ายังสามารถทำได้ที่ความยาวคลื่นต่าง ๆ กัน ซึ่งบางอย่างไม่สามารถทำได้บนผิวโลก
โครงการกล้องโทรทรรศน์อวกาศที่ สำคัญของนาซา คือโครงการหอดูดาวเอก ซึ่งประกอบด้วยกล้องโทรทรรศน์อวกาศ 4 ชุดได้แก่ กล้องโทรทรรศน์อวกาศฮับเบิล กล้องโทรทรรศน์อวกาศคอมป์ตัน กล้องโทรทรรศน์อวกาศจันทรา และกล้องโทรทรรศน์อวกาศสปิตเซอร์ นอกจากนี้ยังมีกล้องโทรทรรศน์อวกาศอื่น ๆ อีกที่อยู่ในวงโคจรแล้ว และกำลังจะขึ้นสู่วงโคจรในอนาคต

**กล้องโทรทรรศน์อวกาศฮับเบิล**
เป็นหนึ่งในเครื่องมือวิทยาศาสตร์ที่สำคัญที่สุดในประวัติศาสตร์การศึกษาดาราศาสตร์ที่ทำให้นักดาราศาสตร์ค้นพบปรากฏการณ์สำคัญต่าง ๆ อย่างมากมาย เช่น ภาพอวกาศห้วงลึกมากของฮับเบิล เกิดขึ้นจากความร่วมมือระหว่างองค์การนาซาและองค์การ อวกาศยุโรป
โครงการก่อสร้างกล้องโทรทรรศน์อวกาศเริ่มต้นมาตั้งแต่ปี ค.ศ. 1923 ได้รับอนุมัติทุนสร้างในช่วงปี ค.ศ. 1970 แต่เริ่มสร้างได้ในปี ค.ศ. 1983 กล้องได้ขึ้นสู่อวกาศในปี ค.ศ. 1990 แต่กระจกเงาปฐมภูมิมี ความคลาดทรงกลมทำให้ภาพถ่ายที่ได้สูญเสียคุณภาพไปอย่างมาก ภายหลังจากการซ่อมแซมในปี ค.ศ. 1993 จึงได้กลับมามีคุณภาพเหมือนดังที่ตั้งใจไว้

**กล้องโทรทรรศน์อวกาศคอมป์ตัน**
เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ ขึ้นสู่อวกาศเมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 โดยอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่ง ขึ้นสู่อวกาศ ด้วยน้ำหนักถึง 17,000 กิโลกรัม

**กล้องโทรทรรศน์อวกาศสปิตเซอร์**
เป็นกล้องสังเกตการณ์อวกาศอินฟราเรด ขึ้นสู่อวกาศเมื่อวันที่ 25 สิงหาคม ค.ศ. 2003 และได้สิ้นสุดภารกิจแล้วเมื่อวันที่ 30 มกราคม ค.ศ. 2020
กล้องโทรทรรศน์อวกาศสปิตเซอร์

**กล้องโทรทรรศน์อวกาศจันทรา**
เป็นดาวเทียมของนาซา ที่มีอุปกรณ์ตรวจจับที่สามารถตรวจจับรังสีเอกซ์ได้ จึงเป็นประโยชน์อย่างมากสำหรับการศึกษารังสีเอกซ์ในห้วงอวกาศ ถูกส่งขึ้นสู่อวกาศโดยยาน STS-93 เมื่อวันที่ 23 กรกฎาคม ค.ศ. 1999

**กล้องโทรทรรศน์อวกาศเจมส์ เวบบ์**
กล้องโทรทรรศน์อวกาศเจมส์ เวบบ์

**กล้องโทรทรรศน์อวกาศยุคลิด**
กล้องโทรทรรศน์อวกาศยุคลิด

**กล้องโทรทรรศน์อวกาศพลังค์**
กล้องโทรทรรศน์อวกาศพลังค์

**อ้างอิง**
หมวดหมู่:กล้องโทรทรรศน์อวกาศ
โครงการหอดูดาวเอก

หอดูดาวเอกทั้งสี่
โครงการหอดูดาวเอก (Great Observatories Program) เป็นโครงการสังเกตการณ์ทางดาราศาสตร์ขนาดใหญ่ขององค์การบริหารการบินและอวกาศแห่งชาติ สหรัฐอเมริกา หรือนาซา ประกอบด้วยกล้องโทรทรรศน์ขนาดใหญ่ที่มีกำลังสูงมากจำนวน 4 ตัว ซึ่งสร้างผลสังเกตการณ์ที่มีอิทธิพลต่อวงการดาราศาสตร์เป็นอย่างสูง กล้องทั้งสี่ตัวออกแบบมาให้สามารถจับภาพวัตถุท้องฟ้าในสเปกตรัมแม่เหล็กไฟฟ้าได้

**อุปกรณ์สังเกตการณ์ขนาดใหญ่**
อุปกรณ์สังเกตการณ์ขนาดใหญ่ในโครงการ ประกอบด้วยกล้องโทรทรรศน์อวกาศ 4 ตัว ดังนี้- กล้องโทรทรรศน์อวกาศฮับเบิล สังเกตแสงที่มองเห็นได้ รังสีเหนือม่วงใกล้ รังสีใต้แดงใกล้- กล้องรังสีแกมมาคอมพ์ตัน สังเกตรังสีแกมมา และรังสีเอกซ์เข้ม - กล้องรังสีเอกซ์จันทรา สังเกตรังสีเอกซ์อ่อน - กล้องโทรทรรศน์อวกาศสปิตเซอร์ สังเกตสเปกตรัมรังสีใต้แดง

**ภาพกล้องโทรทรรศน์ในโครงการ**

**อ้างอิง**
หมวดหมู่:กล้องโทรทรรศน์อวกาศ
หมวดหมู่:นาซา
วงโคจรต่ำของโลก

ภาพแสดงทิศทางการยิงวัตถุ และความเป็นไปได้ที่จะเข้าสู่วงโคจร
วงโคจรระดับต่างๆ รอบโลก เขตสีเขียวคือเขตวงโคจรต่ำของโลก
วงโคจรต่ำของโลก (Low Earth Orbit; LEO) เป็นคำที่ใช้หมายถึงวงโคจรในระดับโลกัสที่ออกจากพื้นผิวโลกไปไม่เกินระดับ 2,000 กิโลเมตร โดยทั่วไประดับที่ยอมรับกันคือที่ความสูงระหว่าง 160-2000 กิโลเมตรเหนือพื้นผิวโลก

**อ้างอิง**
หมวดหมู่:กลศาสตร์ท้องฟ้า
หมวดหมู่:ฟิสิกส์
หมวดหมู่:กลศาสตร์ท้องฟ้า
ยุวชนทหาร เปิดเทอมไปรบ

ยุวชนทหาร เปิดเทอมไปรบ เป็นภาพยนตร์ประเภท ดราม่า, โรแมนติค, สงคราม ที่เข้าฉายเมื่อวันที่ 28 เมษายน พ.ศ.  2543 โดยมีชื่ออังกฤษว่า Boys Will Be Boys - Boys Will Be Men

**ข้อมูลการสร้าง**
 สร้างในประเทศไทย โดย แกรมมี่ฟิล์ม- กำกับโดย ยุทธนา มุกดาสนิท- เขียนโดย วาณิช จรุงกิจอนันต์

**นักแสดง**
  รุ่งเรือง อนันตยะ - มารุต- วรยศ พานิชไตรภพ - ประยุทธ- รอน บรรจงสร้าง - ร้อยเอกถวิล - ขจรศักดิ์ รัตนนิสสัย - สิบเอกสำราญ - เทย่า โรเจอร์ - ชิดชง- ณัฐพล ลียะวณิช - บรรจง- พงศ์ชาตรี โคกระบินทร์ - สนั่น- พิธาน คณิวิชาภรณ์ - สังวาน- บัญชา บุญสนอง - สังเวียน- ปริญญ์ เย็นบำรุง - ประชุม- กฤต กุลพิรัญ - วัฒนา

**เรื่องย่อ**
พ.ศ. 2484 เด็กนักเรียนโรงเรียนศรียาภัยจับกลุ่มกัน 8 คน มารุต ประยุทธ บรรจง สนั่น สังวาน สังเวียน ประชุม และวัฒนา ทั้งหมดเป็นเด็กหนุ่มในวัยที่เต็มไปด้วยความฝันและจินตนาการ แต่แล้วสงครามทำให้เด็กวัยรุ่นกลุ่มนี้ ต่างพร้อมใจกันอาสาสมัครที่จะไปตายเพื่อชาติ เมื่อ ร้อยเอกถวิล และ สิบเอกสำราญ และกลุ่มลูกน้อง เดินทางมาจังหวัดชุมพร เพื่อคัดเลือกและฝึกยุวชนทหาร เพื่อเสริมกำลังพลของชาติที่มีไม่เพียงพอหากเกิดสงครามขึ้น ทั้ง 8 คน จึงตัดสินใจลงสมัครพร้อมเพื่อน ๆ ในชั้นเรียน
การฝึกยุวชนทหารทั้งหมดเป็นการฝึกหนักเยี่ยงการฝึกทหารหาญทั่วไป แม้ขาดอาวุธในการฝึก เพราะไม่มีใครคาดคิดว่าสงครามจะเกิดขึ้น จึงขาดการสนับสนุนจากทางราชการ ร้อยเอกถวิลและเหล่ายุวชนทหารก็ได้จัดการแสดงยุทธกีฬา เพื่อเรื่ยไรเงินมาซื้ออาวุธ ร้อยเอกถวิลนั้นเป็นครูฝึกที่ดุมาก และคุมเข้มในการฝึกทหาร ซึ่งทำให้ร้อยเอกถวิลเป็นครูฝึกที่เด็ก ๆ ทั้งรักและกลัว
ในขณะที่ยุวชนทหารฝึกทหารกัน มารุตกับประยุทธก็เกิดไปชอบพอสาวคนเดียวกัน คือ ชิดชง ทำให้ทั้งคู่ยิ่งชิงดีชิงเด่นกันตลอดเวลา ทั้งเรื่องเรียน การฝึกทหาร และความรัก จนทำให้ทั้งคู่แตกคอกัน ในที่สุด เมื่อวันที่ 8 ธันวาคม พ.ศ. 2484 ทหารญี่ปุ่นยกพลขึ้นบกที่ชุมพร ยุวชนทหารทั้งหมดต่างกอดคอกันออกไปรบ เพื่อป้องกันประเทศ แม้อาวุธจะมีไม่เพียงพอ ทุกคนก็ต่อสู้จนเต็มกำลัง เพื่อผืนแผ่นดินไทย มารุต ประยุทธ แม้จะชิงดีชิงเด่นกันมาตลอด แต่ในเวลานี้ ทั้งหมดต่อสู้กันเคียงบ่าเคียงไหล่ พร้อมเพื่อน ๆ ยุวชนทหาร
ร้อยเอกถวิลเสียชีวิตระหว่างรบ สิบเอกสำราญโดนยิงที่แขน เขาตัดสินใจมอบหมายให้มารุตดูแลการรบต่อ เพราะมั่นใจว่ายุวชนทหารทุกคนทำได้ กำลังพลยุวชนทหารที่ต้องต่อสู้กับญี่ปุ่นโดยลำพัง เมื่อขาดทั้งร้อยเอกถวิลและสิบเอกสำราญจะเป็นอย่างไร? วีรกรรมอันน่ายกย่องของพวกเขาทั้งหลายจะลงเอยเช่นไร? ยุวชนทหาร....เปิดเทอมไปรบ พร้อมที่จะให้คุณได้พิสูจน์

**ดูเพิ่ม**
 ยุวชนทหาร- ประเทศไทยในสงครามโลกครั้งที่สอง

**แหล่งข้อมูลอื่น**
  ตัวอย่างภาพยนตร์ "ยุวชนทหาร เปิดเทอมไปรบ"fix-attempted=yes - title=ยุวชนทหาร...เปิดเทอมไปรบ (2000)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2543
หมวดหมู่:ภาพยนตร์ที่กำกับโดย ยุทธนา มุกดาสนิท
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:การบุกครองไทยของญี่ปุ่น
หมวดหมู่:ประเทศไทยในสงครามโลกครั้งที่สอง
หมวดหมู่:ภาพยนตร์ที่มีฉากในจังหวัดชุมพร
หมวดหมู่:กองทัพไทยในภาพยนตร์
หมวดหมู่:โรงเรียนศรียาภัย
หมวดหมู่:ความสัมพันธ์ญี่ปุ่น–ไทย
โรงเรียนสหวิทย์บริหารธุรกิจ

วิทยาลัยเทคโนโลยีสหวิทย์ (ภาษาอังกฤษ:Sahavith Technology College) เป็นโรงเรียนเอกชนขนาดใหญ่แห่งหนึ่งในจังหวัดสุพรรณบุรี

**ประวัติโรงเรียน**
โรงเรียนสหวิทย์เดิมมีชื่อว่าโรงเรียนปราสาทวิทย์ตั้งอยู่ที่ริม ถนนพระพันวษา อำเภอเมืองฯ จังหวัดสุพรรณบุรีก่อตั้งขึ้นเมื่อปี พ.ศ. 2487 โดยอาจารย์ประทีป ไกรคุณาศัยเริ่มเปิดสอนนักเรียน ในระดับชั้นมัธยมศึกษาปีที่ 1 ถึงมัธยมศึกษาปีที่ 6 ด้วย ปณิธาณ อัน แน่วแน่ของคุณครูประทีปที่มี ความประสงค์จะสร้างสถานศึกษา ที่มีคุณภาพให้แก่ลูกหลานชาวสุพรรณบุรี ทำให้กิจการของโรงเรียน เจริญรุ่งเรือง ขึ้นมาตามลำดับ จนกระทั่ง ในปี พ.ศ. 2492 โรงเรียนได้ย้ายที่ตั้งมาอยู่ที่ ถนนประชาธิปไตย อำเภอเมือง จังหวัดสุพรรณบุรี(ที่ตั้งปัจจุบัน)  โดยได้รับความ กรุณาจากพระครูสมณการ-พิสิทธิ์(ท้วม) เจ้าอาวาสวัดไชนาวาส ได้อนุญาต ให้ใช้ศาลาการเปรียญของ ภายในวัดไชนาวาสเป็นอาคารเรียนชั่วคราวได้ ในขณะ ที่โรงเรียนกำลังดำเนินการก่อสร้างอาคารเรียนชั้นเดียว ซึ่งแล้วเสร็จในเดือนกันยายน พ.ศ. 2494 และได้เปลี่ยนชื่อจากโรงเรียนปราสาทวิทย์  มาเป็น "โรงเรียนสหวิทย์" ตั้งแต่ปีการศึกษา 2495 เป็นต้นมาในปีพ.ศ. 2523  เพื่อขยายการจัดการศึกษา ในระดับมัธยมศึกษาตอนปลายสายอาชีพ (ปวช.) และในระดับ อนุปริญญา(ปวส.) 
อาจารย์ไชยสิทธิ์ ไกรคุณาศัย ผู้รับใบอนุญาต โรงเรียนสหวิทย์ ในขณะนั้น และภรรยาอาจารย์นลินี (วันไชย) ไกรคุณาศัย จึงได้ร่วมกันก่อตั้งโรงเรียน  สหวิทย์พณิชยการ ขึ้น โดยเริ่มการเปิดสอนในสาขาวิชาการบัญชี ซึ่งต่อมาในภายหลัง พ.ศ. 2549 โรงเรียนจึงได้ขยายเปิดสอนเพิ่มในสาขาการขาย การตลาด การโรงแรม  คอมพิวเตอร์ธุรกิจ คอมพิวเตอร์กราฟิก เทคโนโลยสารสนเทศ และสาขาโฆษณาประชาสัมพันธ์ โดยมีการเปลี่ยนชื่อเป็น "โรงเรียนสหวิทย์บริหารธุรกิจ" ในปี พ.ศ. 2555 และเป็นที่น่ายินดีว่าในปีการศึกษา 2559 นี้ จะได้เปลี่ยนเป็นชื่อ "วิทยาลัยเทคโนโลยีสหวิทย์" ในระดับอาชีวศึกษา ของโรงเรียนเอกชน ส่วน "โรงเรียนสหวิทย์" ซึ่งเปิดสอนในระดับ อนุบาล-ประถมศึกษา สองภาษา(Bilingual) ณ ตอนนี้ขยายสถานศึกษา อยู่ที่ ต.ท่าระหัส อยู่ในโครงการ PP9 , มัธยมศึกตอนต้น  และมัธยมศึกษาตอนปลาย 4-5-6
ในปี พ.ศ. 2545 อาจารย์เศรษฐพล  ไกรคุณาศัย  ในตำแหน่งผู้รับใบอนุญาต ได้บริหารงานต่อด้านการศึกษาต่อจากอาจารย์ไชยสิทธิ์ ไกรคุณาศัย และอาจารย์จุฑามณี  ไกรคุณาศัย  ตำแหน่งผู้จัดการ/รองผู้อำนวยการฝ่ายวิชาการ  ได้ร่วมบริหารการศึกษาให้พัฒนาโดยมีการเรียนการสอนที่เอื้อผู้เรียนได้เกิดการเรียนรู้แบบบูรณาการณ์  จนถึงปัจจุบัน
ปัจจุบันเปลี่ยนชื่อเป็น วิทยาลัยเทคโนโลยีสหวิทย์บริหารธุรกิจ

**ความร่วมมือทางการศึกษา**
โรงเรียนสหวิทย์บริหารธุรกิจ ได้เข้าร่วมโครงการความร่วมมือทางการศึกษาโรงเรียนในเครือ "เซนต์จอห์น" (An affiliate school of Saint John's) เพื่อร่วมกันพัฒนาคุณภาพการจัดการศึกษาไปสู่ระดับสากล และเป็นศูนย์การจัดการศึกษาระหว่างมหาวิทยาลัยราชภัฏกาญจนบุรีและโรงเรียนสหวิทย์บริหารธุรกิจ  เพื่อจัดการเรียนการสอนต่อยอดในระดับอุดมศึกษา  และปริญญาตรี

**แหล่งข้อมูลอื่น**
  เว็บไซต์วิทยาลัยเทคโนโลยีสหวิทย์
หมวดหมู่:โรงเรียนในจังหวัดสุพรรณบุรี
แม่แบบ:เหตุการณ์ปัจจุบัน/2551 พฤศจิกายน 2

* ยอดผู้เสียชีวิตหรือสูญหายจากเหตุการณ์น้ำท่วมในประเทศเวียดนามตอนเหนือและตอนกลางเพิ่มขึ้นเป็น 47 คน  CNN
}
Houston

ฮิวสตัน (Houston) สามารถหมายถึง- ฮิวสตัน รัฐเท็กซัส- วิทนีย์ ฮูสตัน- ทีมอเมริกันฟุตบอล ฮิวสตัน ออยเลอร์ส ปัจจุบันคือ เทนเนสซี ไททันส์- ทีมอเมริกันฟุตบอล ฮิวสตัน เทกซันส์- ทีมบาสเกตบอล ฮิวสตัน ร็อกเกตส์- ทีมเบสบอล ฮิวสตัน แอสโทรส์
สมัยใหม่

ไฟล์:Galileo.arp.300pix.jpg|thumb|กาลิเลโอ กาลิเลอี บิดาแห่งวิทยาศาสตร์สมัยใหม่
สมัยใหม่ เป็นช่วงเวลาหนึ่งของอารยธรรมต่าง ๆ ซึ่งในช่วงนี้ อารยธรรมนั้น ๆ จะเริ่มมีการนำเทคโนโลยีเข้ามาใช้ เริ่มมีแนวคิดที่ยึดหลักความจริง หลุดพ้นจากความเชื่องมงายหลายอย่างในอดีต
นักวิชาการได้กำหนดช่วงเวลาที่เป็น "สมัยใหม่" ของสากลโลกไว้ให้เป็นช่วง ค.ศ. 1453-ค.ศ. 1945 โดยเริ่มนับจากการล่มสลายของจักรวรรดิไบแซนไทน์และสิ้นสุดลงหลังสงครามโลกครั้งที่สองยุติ
นับตั้งแต่สมัยกลางตอนปลายเป็นต้นมา ผู้คนเริ่มสงสัยในความเชื่อและเนื้อหาตำราเรียนแบบเก่า ๆ ที่เชื่อกันมายาวนาน และไม่นาน ความเชื่อเก่า ๆ และอำนาจการปกครองที่เด็ดขาดของศาสนจักรเริ่มเสื่อมถอยลง ผู้คนเริ่มเชื่อว่ามนุษย์สามารถลิขิตชีวิตของตนได้ด้วยการกระทำของตนเอง จึงเริ่มดิ้นรนเพื่อชีวิตที่ดีกว่า และมีการคิดค้นทฤษฎี สิ่งประดิษฐ์ รวมไปถึงศิลปะขึ้นมากมาย ทำให้เข้าสู่สมัยใหม่ในที่สุด
ยุคฟื้นฟูศิลปวิทยา เป็นช่วงเวลาหนึ่งที่อยู่ในช่วงปลายสมัยกลางถึงต้นสมัยใหม่ ซึ่งการเริ่มต้นของยุคฟื้นฟูศิลปวิทยาในช่วงปลายสมัยกลาง เป็นปัจจัยสำคัญที่ชักนำโลกเข้าสู่สมัยใหม่ คือ วิทยาการต่าง ๆ จากโรมัน เริ่มถูกฟื้นฟูขึ้นมาและแผ่กระจายไปในแถบยุโรป
เทคโนโลยีถูกพัฒนาขึ้นเรื่อย ๆ จนในช่วงปลายของสมัยใหม่ วิทยาการถูกใช้ไปในทางการเข่นฆ่ากันเองของมนุษย์ เกิดสงครามโลก สังหารผู้คนไปหลายสิบล้านคน จนในที่สุดก็มีการตระหนักถึงการใช้วิทยาการอย่างถูกทาง และมีการควบคุมเทคโนโลยีที่อาจก่ออันตราย แต่ในขณะเดียวกันก็มีการพัฒนาเทคโนโลยีขึ้นอย่างต่อเนื่อง ส่งผลให้สมัยใหม่สิ้นสุดลง และเข้าสู่ สมัยปัจจุบัน ตั้งแต่ ค.ศ. 1945 เป็นต้นมา
หมวดหมู่:ยุคสมัยในประวัติศาสตร์
MOE

MOE อาจหมายถึง- โมะเอะ (moe)  มีความหมายถึงความรักความชอบหรืออารมณ์ทางเพศที่มีต่อตัวละครในมังงะ อะนิเมะ หรือวิดีโอเกม- กระทรวงศึกษาธิการ ของประเทศไทย สัญลักษณ์ย่อว่า MOE (ย่อมาจาก Ministry of Education)- โม (Moe) ตัวละครบาร์เทนเดอร์ในการ์ตูนเรื่องเดอะซิมป์สันส์- .moe โดเมนระดับบนสุด เริ่มใช้ครั้งแรกเมื่อ พ.ศ. 2557
สามเกลอ (แก้ความกำกวม)

สามเกลอ อาจมีความหมายถึงสิ่งต่อไปนี้- สามเกลอ (วงดนตรี) - วงดนตรีในช่วง พ.ศ. 2537 ต่อมาได้ยุบรวมกับอีกวงหนึ่งเป็นวงสี่เต่าเธอ- พล นิกร กิมหงวน หรือ สามเกลอ - นวนิยายเลื่องชื่อของ ป. อินทรปาลิต- ขนมสามเกลอ - ขนมไทยชนิดหนึ่ง ใช้เสี่ยงทายในพิธีแต่งงาน- สามเกลอ (เครื่องมือ) - เครื่องมือของช่างไทยในสมัยโบราณ ใช้ในการตอกเสาเข็ม โดยต้องใช้คน 3 คนช่วยกันยกแล้วตอก- เครื่องเทศพื้นฐาน สำหรับโขลกทำเครื่องตำ ในอาหารไทยจำนวนมาก ช่วยเพิ่มกลิ่นหอม เพิ่มรสชาติ และลดกลิ่นคาว มีส่วนประกอบได้แก่ รากผักชี, กระเทียม และ พริกไทย ร่วมกับส่วนผสมอื่น
UTC−11:00

UTC−11 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 11 ชั่วโมง ใช้ใน- อเมริกันซามัว- เกาะมิดเวย์- นีวเว
หมวดหมู่:ออฟเซตเวลาสากลเชิงพิกัด
UTC−10:00

UTC−10 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 10 ชั่วโมง ใช้ใน- หมู่เกาะคุก- เฟรนช์พอลินีเชีย- จอห์นสตันอะทอลล์- โตเกเลา- สหรัฐอเมริกา (HST - เขตเวลามาตรฐานฮาวาย-อลัวเชียน)
** หมู่เกาะอลัวเชียน
** รัฐฮาวาย
หมวดหมู่:ออฟเซตเวลาสากลเชิงพิกัด
cs:Časové pásmo#UTC-10 W, HST (Hawaii-Aleutian Standard Time)
es:Huso horario#UTC−10:00, W
UTC−09:30

UTC−9:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 9 ชั่วโมง 30 นาที ใช้ใน- เฟรนช์พอลินีเชีย
** หมู่เกาะมาร์เควซาส์
หมวดหมู่:ออฟเซตเวลาสากลเชิงพิกัด
UTC−09:00

UTC−9 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 9 ชั่วโมง ใช้ใน- เฟรนช์พอลินีเชีย
** หมู่เกาะแกมเบียร์- สหรัฐอเมริกา (AKST - เวลามาตรฐานอะแลสกา)
** รัฐอะแลสกา (ส่วนใหญ่ของรัฐ)
หมวดหมู่:ออฟเซตเวลาสากลเชิงพิกัด
UTC−9 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 9 ชั่วโมง ใช้ใน- เฟรนช์พอลินีเชีย
** หมู่เกาะแกมเบียร์- สหรัฐอเมริกา (AKST - เวลามาตรฐานอะแลสกา)
** รัฐอะแลสกา (ส่วนใหญ่ของรัฐ)
หมวดหมู่:ออฟเซตเวลาสากลเชิงพิกัด
ภัยพิบัติกระสวยอวกาศแชลเลนเจอร์

ภัยพิบัติกระสวยอวกาศแชลเลนเจอร์ เกิดขึ้นเมื่อวันที่ 28 มกราคม ค.ศ. 1986 โดยกระสวยอวกาศแชลเลนเจอร์ (OV-099) ของนาซา แตกเป็นเสี่ยง ๆ ในช่วงเวลาเพียง 73 วินาทีหลังออกบินในภารกิจ STS-51-L ทำให้สมาชิกลูกเรือทั้งเจ็ดคนเสียชีวิต เป็นนักบินอวกาศของนาซา 5 คนและเป็นผู้ชำนาญพิเศษน้ำหนักบรรทุก (Payload Specialist) 2 คน ยานอวกาศนั้นแตกทลายเหนือมหาสมุทรแอตแลนติก นอกชายฝั่งแหลมคะแนเวอรัล รัฐฟลอริดา เมื่อเวลา 11.39 ตามเวลามาตรฐานตะวันออก (16:39 UTC) การแตกทลายของยานเริ่มหลังผนึกโอริงในเครื่องเร่งความเร็วจรวด (solid rocket booster, SRB) ด้านขวาหลุดออกเมื่อปล่อยจรวด ความล้มเหลวของโอริงทำให้มีรอยแตกตามข้อของ SRB ที่มันผนึกไว้ ทำให้แก๊สเผาไหม้แรงดันสูงจากในมอเตอร์จรวดแข็งรั่วออกมาภายนอกและมีผลต่อฮาร์ดแวร์ยึดข้อสนามท้ายเครื่อง SRB และถังเชื้อเพลิงภายนอกติดกัน ทำให้มีการแยกการยึดข้อสนามท้ายจรวดของ SRB ด้านขวามือและการล้มเหลวทางโครงสร้างของถังภายนอก แรงทางอากาศพลศาสตร์พังส่วนโคจรนั้น
สุดท้ายมีการกู้ส่วนลูกเรือและอีกหลายส่วนของยานจากพื้นมหาสมุทรหลังปฏิบัติการค้นหาและกู้ภัยอันยาวนาน ไม่ทราบเวลาตายของลูกเรือที่แน่ชัด ทราบว่าลูกเรือหลายคนรอดชีวิตการพังทลายขั้นต้นของยานอวกาศ กระสวยอวกาศนี้ไม่มีระบบหนี และแรงกระแทกของส่วนลูกเรือกับผิวมหาสมุทรนั้นรุนแรงเกินกว่าจะรอดชีวิตได้
ภัยพิบัตินี้ทำให้โครงการกระสวยอวกาศหยุดชะงักไป 32 เดือน ประธานาธิบดีโรนัลด์ เรแกนมีคำสั่งแต่งตั้งคณะกรรมการโรเจอร์ส (Rogers Commission) เป็นคณะกรรมการพิเศษสอบสวนอุบัติเหตุนี้ คณะกรรมการพบว่าวัฒนธรรมองค์การของนาซาและกระบวนการในการตัดสินใจ เป็นปัจจัยสำคัญที่ทำให้เกิดอุบัติเหตุขึ้น ผู้จัดการของนาซาทราบตั้งแต่ ค.ศ. 1977 ว่าการออกแบบ SRB ของผู้รับเหมามอร์ตัน ทิโอโคล มีข้อบกพร่องที่อาจเป็นภัยร้ายแรงที่โอริง แต่พวกเขาไม่สามารถจัดการปัญหานี้อย่างเหมาะสม พวกเขายังละเลยคำเตือนจากวิศวกรเกี่ยวกับอันตรายในการปล่อยยานในวันที่มีอากาศเย็นในเช้านั้น และยังไม่รายงานความกังวลทางเทคนิคเหล่านี้แก่ผู้บังคับบัญชาได้
ชาวอเมริกันประมาณร้อยละ 17 เป็นพยานการปล่อยกระสวยแบบเรียลไทม์ เพราะมีผู้ชำนาญน้ำหนักบรรทุกพิเศษคนหนึ่งคือ คริสตา แมคออลีฟ ซึ่งจะเป็นครูคนแรกในอวกาศ มีการรายงานอุบัติเหตุนี้ในสื่ออย่างกว้างขวาง มีการศึกษาหนึ่งรายงานว่า ชาวอเมริกันร้อยละ 85 ที่สำรวจ ทราบข่าวภายในหนึ่งชั่วโมง ภัยพิบัติแชลเลนเจอร์ยังใช้เป็นกรณีศึกษาในการอภิปรายความปลอดภัยทางวิศวกรรมและจริยธรรมในที่ทำงานหลายครั้ง

**อ้างอิง**
หมวดหมู่:กระสวยอวกาศ
หมวดหมู่:อุบัติเหตุทางอากาศยาน
หมวดหมู่:ภารกิจอวกาศในปี พ.ศ. 2529
ชัยวัฒน์ ไกรฤกษ์

ชัยวัฒน์ ไกรฤกษ์ (เกิด 24 ธันวาคม พ.ศ. 2504) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักประเทศไทย อดีตเลขาธิการพรรคต้นตระกูลไทย พรรคสู้เพื่อไทย และพรรครักประเทศไทย

**การศึกษา**
ชัยวัฒน์ ไกรฤกษ์ จบการศึกษาชั้นมัธยมต้น จากโรงเรียนชิโนรสวิทยาลัย จบชั้นมัธยมปลาย จากโรงเรียนเทพศิรินทร์ จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท จากคณะพัฒนาสังคม สถาบันบัณฑิตพัฒนบริหารศาสตร์ (นิด้า)

**การทำงาน**
ชัยวัฒน์ ไกรฤกษ์ ประกอบอาชีพเป็นทนายความ เริ่มทำงานประจำที่สำนักงานบำรุงสุวิชา อภิศักดิ์ ต่อมาจึงได้เข้าร่วมงานทางการเมืองร่วมกับพรรคความหวังใหม่ พรรคกิจสังคม และลงสมัครรับเลือกตั้ง ส.ส.กรุงเทพมหานคร เขตที่ 3 สังกัดพรรคถิ่นไทย แต่ไม่ได้รับเลือกตั้ง จากนั้น ได้ย้ายมาร่วมงานการเมืองกับชูวิทย์ และเป็นเลขาธิการพรรคซึ่งชูวิทย์ก่อตั้ง ได้แก่ พรรคต้นตระกูลไทย พรรคสู้เพื่อไทย
ในระหว่างที่ชูวิทย์ลงสมัครรับเลือกตั้งเป็นผู้ว่าราชการกรุงเทพมหานคร ทำหน้าที่เป็นผู้อำนวยการเลือกตั้งของชูวิทย์ จากนั้น ได้ลงสมัครรับเลือกตั้ง ส.ส.กรุงเทพมหานคร เขต 11 สังกัดพรรครวมใจไทยชาติพัฒนา แต่ไม่ได้รับเลือกตั้งอีก ก็ย้ายกลับมาทำงานกับชูวิทย์ ในการจัดตั้งพรรคการเมือง ชื่อ พรรครักประเทศไทย ซึ่งในการเลือกตั้ง พ.ศ. 2554 ได้ลงสมัคร ส.ส. ระบบบัญชีรายชื่อ สังกัดพรรครักประเทศไทย ในลำดับที่ 2 และได้รับเลือกตั้งเป็น ส.ส.สมัยแรกในการเลือกตั้งครั้งนี้
ต่อมาในเดือนมกราคม พ.ศ. 2555 ได้ลาออกจากตำแหน่งเลขาธิการพรรครักประเทศไทย แต่เกิดข้อขัดแย้งกับชูวิทย์ในเรื่องการลาออกจากสมาชิกพรรค โดยชูวิทย์ไม่พอใจที่ชัยวัฒน์ลงมติไว้วางใจพลตำรวจเอก ประชา พรหมนอก และความสนิทสนมกับจตุพร พรหมพันธุ์ ชูวิทย์ได้แถลงข่าวพร้อมทั้งนำวิดีโอการสนทนากับชัยวัฒน์ โดยมีใจความว่าชัยวัฒน์ มีส่วนได้ผลประโยชน์จากการสร้างถนนในพื้นที่จังหวัดนครศรีธรรมราช วันที่ 31 มกราคม 2556 กกต. มีมติเห็นชอบให้เสนอเรื่องไปยังประธานสภาผู้แทนราษฎร เพื่อส่งคำร้องขอให้ศาลรัฐธรรมนูญวินิจฉัยการสิ้นสุดความเป็นสมาชิกภาพการเป็น ส.ส.บัญชีรายชื่อ พรรครักประเทศไทย ของชัยวัฒน์ ไกรฤกษ์ ตามที่คณะกรรมการไต่สวนของกกต.เสนอ ซึ่งความเห็นของคณะกรรมการไต่สวนเห็นว่า การที่ชัยวัฒน์ลงลายมือชื่อในหนังสือลาออกจากเป็นสมาชิกพรรครักประเทศไทยจริง ตามกฎหมายแล้ว ถือว่าเมื่อหนังสือลาออกของชัยวัฒน์ ยื่นถึงนายทะเบียนสมาชิกพรรค การลาออกนั้นเป็นอันสมบูรณ์ จึงส่งผลให้สิ้นสุดสมาชิกภาพการเป็น ส.ส. ตามรัฐธรรมนูญมาตรา 106 (7)
ในปี พ.ศ.2562 เขาลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ แต่ไม่ได้รับเลือกตั้ง
ในปี พ.ศ.2566 เขาลงสมัครรับเลือกตั้ง ส.ส.กาญจนบุรี พรรคประชาธิปัตย์ แต่ไม่ได้รับเลือกตั้ง

**เครื่องราชอิสริยาภรณ์**

**อ้างอิง**
หมวดหมู่:สกุลไกรฤกษ์
หมวดหมู่:ทนายความชาวไทย
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคราษฎร (พ.ศ. 2529)
หมวดหมู่:พรรคเสรีธรรม (พ.ศ. 2535)
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคกิจสังคม
หมวดหมู่:พรรคถิ่นไทย
หมวดหมู่:นักการเมืองพรรคประชาธิปัตย์
หมวดหมู่:พรรคชาติพัฒนา (พ.ศ. 2550)
หมวดหมู่:พรรคต้นตระกูลไทย
หมวดหมู่:พรรครักประเทศไทย
หมวดหมู่:นักการเมืองพรรคภูมิใจไทย
หมวดหมู่:พรรคเพื่อชาติ
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนชิโนรสวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
กล้องโทรทรรศน์อวกาศคอมป์ตัน

กล้องโทรทรรศน์อวกาศคอมป์ตัน หรือ หอดูดาวรังสีแกมมาคอมป์ตัน (Compton Gamma-ray Observatory) เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ หลังจากที่ส่งกล้องโทรทรรศน์อวกาศฮับเบิลขึ้นไปก่อนหน้านั้น กล้องโทรทรรศน์อวกาศคอมป์ตันตั้งชื่อตาม อาร์เทอร์ คอมป์ตัน นักวิทยาศาสตร์รางวัลโนเบลที่สร้างผลงานโดดเด่นด้านฟิสิกส์รังสีแกมมา กล้องคอมป์ตันสร้างโดยสถาบัน TRW (ปัจจุบันคือสถาบันเทคโนโลยีอวกาศนอร์ทธรอป กรัมแมน) ในแคลิฟอร์เนีย ใช้เวลาสร้างทั้งสิ้น 14 ปี ขึ้นสู่อวกาศโดยกระสวยอวกาศแอตแลนติส เที่ยวบิน STS-37 เมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 กล้องคอมป์ตันโคจรอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่งขึ้นสู่อวกาศ ด้วยน้ำหนักถึง 17,000 กิโลกรัม
กล้องโทรทรรศน์อวกาศคอมป์ตัน เป็นหนึ่งในสี่หอดูดาวขนาดใหญ่ในโครงการหอดูดาวเอกของนาซา ร่วมกับหอดูดาวอื่น ๆ ได้แก่ กล้องโทรทรรศน์อวกาศฮับเบิล กล้องรังสีเอ็กซ์จันทรา และกล้องโทรทรรศน์อวกาศสปิตเซอร์

**อ้างอิง**
หมวดหมู่:นาซา
หมวดหมู่:กล้องโทรทรรศน์อวกาศ
หมวดหมู่:ภารกิจอวกาศในปี พ.ศ. 2534
ซัตสึกิ ยูกิโนะ

ซัตสึกิ ยูกิโนะ (Yukino Satsuki) หรือในชื่อจริงว่า ยูกิ อิโนอูเอะ (Inoue Yuki) เป็นนักพากย์หญิงชาวญี่ปุ่น เกิดเมื่อวันที่ 25 พฤษภาคม พ.ศ. 2513 ที่เมืองโอตสึ จังหวัดชิงะ ประเทศญี่ปุ่น

**ผลงานพากย์**
ตัวหนา คือบทที่เป็นตัวเอก หรือตัวเด่นของเรื่อง

**อนิเมะ**
 เทพมรณะ รับบทเป็น ชิโฮอิน โยรุอิจิ (ร่างมนุษย์)- แคลนนาด รับบทเป็น มิซาเอะ ซางาระ- เทพอสูรจิ้งจอกเงิน รับบทเป็น ฮิงุราชิ คาโงเมะ- แว่วเสียงเรไร รับบทเป็น โซโนะซากิ มิอง และ โซโนะซากิ ชิอง- ฮิคารุเซียนโกะ รับบทเป็น อิชิกาว่าซัง- ผ่ากฎอลเวง รับบทเป็น มาริริน แครี่- บ้านพักอลเวง รับบทเป็น โอโตฮิเมะ มุทสึมิ- ชมรมคนน็อตหลุด รับบทเป็น คาสุคาเบะ ซากิ- กินทามะ รับบทเป็น ชิมูระ ทาเอะ- เรฟ ผจญภัยเหนือโลก รับบทเป็น คัทเทิลย่า กลอรี่
หมวดหมู่:นักพากย์หญิงชาวญี่ปุ่น
หมวดหมู่:บุคคลจากโอตสึ
อนุภาคบีตา

อานุภาพการทะลุทะลวงของรังสีสามชนิดเปรียบเทียบกัน รังสีแอลฟาประกอบด้วยกลุ่มนิวเคลียสของฮีเลียมและไม่สามารถทะลุทะลวงแผ่นกระดาษได้ รังสีบีตาประกอบด้วยกลุ่มของอิเล็กตรอนหรือโพซิตรอนจะไม่สามารถทะลุทะลวงแผ่นอะลูมิเนียมได้ รังสีแกมมาจะถูกดูดซับด้วยตะกั่ว
อนุภาคบีตา (Beta particle) เป็นกลุ่มของอิเล็กตรอนหรือโพซิตรอนความเร็วสูงและพลังงานสูงที่ปล่อยออกมาจากบางชนิดของนิวเคลียสที่มีกัมมันตรังสี เช่นโปแตสเซียม-40 อนุภาคบีตาที่ปล่อยออกมาในรูปของการแผ่รังสีแบบไอโอไนซิ่ง (ionizing radiation) จะเป็นรังสี เรียกว่ารังสีบีตา อนุภาคบีตาเกิดจากการสลายให้กัมมันตรังสีที่เรียกว่าการสลายให้อนุภาคบีตา อนุภาคบีตาถูกกำหนดโดยอีกษรกรีกว่า β มีสองรูปแบบของการสลายบีตา ได่แก่ β− and β+ ซึ่งก่อให้เกิดอิเล็กตรอนและโพซิตรอนตามลำดับ 

**การสลายให้ β− (การปล่อยอิเล็กตรอน)**
 บทความหลัก: การสลายให้อนุภาคบีตา
ไฟล์:Beta-minus Decay.svg|thumb|การสลายให้อนุภาคบีตา อนุภาคบีตา (ในกรณีนี้คืออิเล็กตรอนลบ) กำลังแสดงว่าถูกปล่อยออกมาจากนิวเคลียส อนุภาคปฏินิวทริโน (ไม่ได้แสดง) จะถูกปล่อยออกมาเสมอพร้อมกับอิเล็กตรอน ภาพเล็กแสดงการสลายตัวของนิวตรอนอิสระ - โปรตอน, อิเล็กตรอน (รังสีเบต้าลบ) และ อิเล็กตรอนปฏินิวทริโนจะถูกสร้างขึ้นนิวเคลียสที่ไม่เสถียรที่มีนิวตรอนเกินอาจมีการสลายให้ β− โดยที่นิวตรอนจะถูกแปลงไปเป็นโปรตอน, อิเล็กตรอน, และอิเล็กตรอนปฏินิวทรืโน (ปฏิยานุภาคของนิวทริโน) ตามสมการ:
 n → p + e− + Ve
กระบวนการนี​้ถูกไกล่เกลี่ยโดยอันตรกิริยาอย่างอ่อน นิวตรอนจะกลายเป็นโปรตอนผ่านการปล่อยออกมาของ W-โบซอนเสมือน ในระดับควาร์ก การปลดปล่อย W- เปลี่ยนดาวน์ควาร์กให้เป็นอัพควาร์ก, เปลี่ยนนิวตรอน (หนึ่งอัพควาร์กและสองดาวน์ควาร์ก) ให้เป็นโปรตอน (สองอัพควาร์กและหนึ่งดาวน์ควาร์ก) จากนั้น W-โบซอนเสมือนจะสลายตัวกลายเป็นอิเล็กตรอนและปฏินิวทรืโน
การสลายให้อนุภาคบีตาจะเกิดขึ้นทั่วไปในหมู่ผลิตภัณฑ์ผลพลอยได้ที่ร่ำรวยนิวตรอน ผลิตภัณฑ์ผลพลอยได้ดังกล่าวจะเกิดจากปฏืกริยาฟิชชันในเครื่องปฏิกรณ์นิวเคลียร์ นิวตรอนอิสระก็สลายตัวผ่านกระบวนการนี้เช่นกัน ทั้งสองของกระบวนการเหล่านี้นำไปสู่​​จำนวนที่ซ้ำซ้อนของรังสีบีตาและอิเล็กตรอนปฏินิวทรืโนที่สร้างขึ้นโดยแท่งเ​​ชื้อเพลิงของเครื่องปฏิกรณ์แบบฟิชชัน

**การสลายให้ β+ (การปล่อยโพซิตรอน)**
นิวเคลียสของอะตอมที่ไม่เสถียรที่มีโปรตอนส่วนเกินอาจมีการสลายให้ β+ หรือที่เรียกว่าการสลายให้โพซิตรอน โดยที่โปรตอนจะถูกแปลงให้เป็นนิวตรอน, โพซิตรอนและอิเล็กตรอนนิวตริโน ตามสมการ:
 p → n + e+ + Ve
การสลายให้ β+ สามารถเกิดขึ้นได้ภายในนิวเคลียสเมื่อค่าสัมบูรณ์ของพลังงานยึดเหนี่ยวของนิวเคลียสลูกสาวมีค่ามากกว่าของนิวเคลียสพ่อแม่เท่านั้น คือนิวเคลียสลูกสาวอยู่ในสถานะพลังงานต่ำ

**อ้างอิง**
หมวดหมู่:การแผ่รังสี
หมวดหมู่:กัมมันตรังสี
เลฟต์ฟีลด์

เล็ฟต์ฟิลด์ (Leftfield) เป็นศิลปินคู่ดูโอแนวอีเลกโทรนิกา และเป็นโปรดิวเซอร์ ประกอบด้วยสมาชิก พอล ดาเลย์ (อดีตสมาชิกวง เดอะไรวอลส์ ,อะแมนคอลด์อดัม และวงเดอะแบรนด์นิวเฮฟวี) และ นีล บาร์นส ก่อตั้งวงในปี 1989 ในลอนดอนประเทศอังกฤษ  ผลงานพวกเขาเป็นแนวอินเทลลิเจนท์แด๊นซ์มิวสิก และโปรเกรสซีฟเฮ้าส์ และเป็นศิลปินแรก ๆ ที่นำเฮาส์และดั๊บและเรกเก้มารวมกัน และยังเป็นศิลปินแนวอีเลกโทรนิกแรก ๆ ที่มีนำนักร้องรับเชิญมาร้องในการแสดงสด เหมือนอย่างเดอะเคมิคอลบราเทอร์ส และ อันเดอร์เวิลด์  ผลงานสร้างชื่อของพวกเขาคือ สร้างชื่อให้ ‘Release The Pressure’ และ ‘Open Up’ (featuring John Lydon แห่งวง Sex Pistols)
สก็อต เคิร์กแลนด์แห่งวงเดอะคริสตัล เมธอด พูดถึงวงในปี 2005 ว่า "เป็นวงอีเลกโทรนิกที่ดีที่สุด ตอนนี้"

**อ้างอิง**
หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2533
หมวดหมู่:กลุ่มดนตรีจากลอนดอน
องค์การอวกาศยุโรป

องค์การอวกาศยุโรป หรือ อีเอสเอ (European Space Agency, ESA; Agence spatiale européenne, ASE) ก่อตั้งขึ้นเมื่อปี ค.ศ. 1975 โดยเป็นองค์กรความร่วมมือระหว่างประเทศในยุโรป มีเป้าหมายเพื่อการสำรวจอวกาศ ปัจจุบันมีสมาชิก 20 ประเทศ สำนักงานใหญ่ตั้งอยู่ที่กรุงปารีส ประเทศฝรั่งเศส มีจำนวนพนักงานเกือบ 2,000 คน และมีงบประมาณประจำปีราว 2.9 พันล้านยูโรในปี ค.ศ. 2007
ท่าอวกาศยานหลักขององค์การอวกาศยุโรปตั้งอยู่ที่ศูนย์อวกาศเกียนา (Guiana Space Centre) ที่เมืองกูรู (Kourou) เฟรนช์เกียนา ประเทศฝรั่งเศส ซึ่งอยู่ใกล้กับแนวเส้นศูนย์สูตร เพื่อให้ยานอวกาศที่ส่งออกไปสามารถเข้าสู่วงโคจรได้โดยง่าย องค์การอวกาศยุโรปเริ่มเป็นศูนย์กลางการส่งยานอวกาศเพื่อการพาณิชย์ตั้งแต่คริสต์ทศวรรษ 1990 ต่อมาในช่วงหลังนี้จึงเริ่มมีบทบาทในการสำรวจอวกาศมากขึ้น
ศูนย์ปฏิบัติภารกิจทางวิทยาศาสตร์ขององค์การอวกาศยุโรปตั้งอยู่ที่เมืองโนร์ดไวก์ (Noordwijk) ประเทศเนเธอร์แลนด์ ศูนย์ภารกิจการสังเกตการณ์โลกอยู่ที่เมืองฟรัสกาตี (Frascati) ประเทศอิตาลี ศูนย์ควบคุมการบิน (ESA Mission Control หรือ ESOC) อยู่ที่เมืองดาร์มชตัท (Darmstadt) ประเทศเยอรมนี และศูนย์นักบินอวกาศแห่งยุโรป (European Astronaut Centre หรือ EAC) ซึ่งทำหน้าที่ฝึกอบรมนักบินอวกาศสำหรับโครงการต่าง ๆ ในอนาคต ตั้งอยู่ที่เมืองโคโลญ ประเทศเยอรมนี

**อ้างอิง**

หมวดหมู่:องค์การอวกาศ
หมวดหมู่:การสำรวจอวกาศ
คัลเจอร์คลับ

คัลเจอร์คลับ (Culture Club) เป็นวงดนตรีป็อปจากอังกฤษ ก่อตั้งวงในปี 1981 ปัจจุบันประกอบด้วยสมาชิก บอย จอร์จ (นักร้องนำ), ไมกีย์ เครก (กีตาร์เบส) และรอย เฮย์ (กีตาร์และคีย์บอร์ด) คัลเจอร์คลับมีเพลงฮิตในหลายประเทศทั่วโลก มีเพลงฮิตอันดับ 1 ในอังกฤษคือ "Do You Really Want to Hurt Me" และเพลง "Karma Chameleon" ที่ขายในอังกฤษได้ 1.4 ล้านแผ่นและถือเป็นซิงเกิลฮิตที่ขายดีที่สุดในปี 1983 และขึ้นอันดับ 1 ในสหรัฐอเมริกา 3 สัปดาห์ ขายได้ 1.3 ล้านแผ่น อีกทั้งยังขึ้นอันดับ 1 ใน 16 ประเทศ
คัลเจอร์คลับเป็นหนึ่งในวงดนตรีที่ประสบความสำเร็จอย่างสูงช่วงคริสต์ทศวรรษ 1980 พวกเขามียอดขายมากกว่า 50 ล้านชุด และเคยได้รับรางวัลบริตอะวอดส์ สาขาศิลปินกลุ่มบริติชยอดเยี่ยม และรางวัลแกรมมี สาขาศิลปินหน้าใหม่ยอดเยี่ยมในปี 1984 พวกเขาแยกวงในปี 1986 ก่อนจะกลับมารวมตัวใหม่ในปี 1998

**สตูดิโออัลบั้ม**
 1982 Kissing to Be Clever- 1983 Colour by Numbers- 1984 Waking Up with the House on Fire- 1986 From Luxury to Heartache- 1999 Don't Mind If I Do- 2018 Life

**อ้างอิง**
หมวดหมู่:กลุ่มดนตรีป็อปสัญชาติอังกฤษ
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเวอร์จิ้นเรเคิดส์
หมวดหมู่:ศิลปินสังกัดอีพิกเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2524
หมวดหมู่:วงกลุ่มสี่สัญชาติอังกฤษ
JIT

JIT ระบบทันเวลาพอดี ย่อมาจากคำว่า just-in-time ในภาษาอังกฤษ ซึ่งเป็นระบบการส่งมอบ วัตถุดิบ สินค้า หรือบริการ มาถึงผู้ใช้ในเวลาที่ต้องการ และจำนวนที่ต้องการใช้เท่านั้น ระบบทันเวลาพอดี อาจเรียกได้หลายชื่อ เช่น ระบบสินค้าคงคลังเท่ากับศูนย์ (zero inventory) หรือ ระบบการผลิตที่ไม่มีสินค้าคงคลัง (stockless production) หรือ ระบบสั่งวัสดุเมื่อต้องการ (material as needed) โดยส่วนใหญ่ใช้ในกระบวนการผลิต เช่น โรงงานผลิตรถยนต์

**คุณสมบัติของระบบ JIT**
 ช่วยลดสินค้าคงคลัง ทำให้ลดขนาดพื้นที่ในการเก็บ- สามารถกำหนดเวลาในการรับของได้- ลดค่าใช้จ่ายในการเก็บสินค้าคงคลัง การหยิบ การยกขน- ลดเวลาในการจัดเรียง การจัดเก็บสินค้า

**ลักษณะของระบบ JIT**
 การไหลของวัสดุ เป็นแบบดึง (ภาษาอังกฤษ:Pull Method) หมายถึง การผลิตสินค้าเมื่อมีความต้องการ ทำให้มีจำนวนสินค้าคงคลังต่ำ เหมาะกับการผลิตที่มีลักษณะสินค้าเหมือนๆกัน เนื่องจากสามารถควบคุมสินค้าคงคลังได้ง่าย- สั่งซื้อวัสดุจำนวนน้อยในแต่ละครั้ง (ภาษาอังกฤษ:Small Lot Size Ordering) หมายถึง การกำหนดการสั่งซื้อเท่ากับปริมาณที่จะใช้ในการผลิต ทำให้มีสินค้าคงคลังต่ำ แต่ก็มีข้อเสียเช่น หากเป็นการผลิตที่ไม่ใช้วัสดุนั้นเป็oประจำจะทำให้การสั่งซื้อมีปริมาณน้อย เป็นการสั่งซื้อย่อย ย่อมมีต้นทุนค่าขนส่งเพิ่มในวัสดุนั้น หากเป็นการผลิตที่ต้องมีการปรับตั้งเครื่องจักรบ่อยๆครั้ง ก็อาจทำให้เสียเวลามากขึ้น เป็นต้น- การผลิตแบบอัตโนมัติ (ภาษาอังกฤษ:Automated Production) การผลิตแบบอัตโนมัติมีความสัมพันธ์กับการจัดส่งแบบทันเวลาพอดีอย่างยิ่ง เพราะเป็นการสนับสนุนการทำงานซึ่งกันและกัน ดังนั้นการกำหนดแผนงาน เวลา ปริมาณการใช้วัสดุต้องสัมพันธ์กัน- การทำงานคงที่ (ภาษาอังกฤษ:Workstation Stability) การวางแผนการทำงานที่ดี ทำให้จุดการทำงานหรือสถานีการทำงานได้รับงานในลักษณะคงที่ในแต่ละวัน เพื่อให้การทำงานเป็นไปอย่างราบรื่น- มีความสัมพันธ์กับผู้จัดส่งที่ดี (ภาษาอังกฤษ:Good Relation) โดยส่วนใหญ่การจัดส่งแบบทันเวลาพอดี มักไม่เปลี่ยนตัวคู่ค้า หรือผู้จัดส่งบ่อยๆ เพื่อให้การจัดส่งเป็นไปอย่างราบรื่น และไว้ใจได้
Pues aqui estamos hasta este dia, yo no se como se lee esto.

**อ้างอิง**
  JIT : Just-in-timefix-attempted=yes  (GFDL)
หมวดหมู่:การขนส่งสินค้าเชิงพาณิชย์และการจัดจำหน่าย
หมวดหมู่:โลจิสติกส์
หมวดหมู่:การผลิต
แกงเขียวหวาน

แกงเขียวหวาน เป็นอาหารไทยประเภทแกง ประกอบด้วยเนื้อ ปลา ไก่ หรือหมู และผัก ปรุงรสด้วยกะทิ มะเขือ น้ำตาล น้ำปลา ใบมะกรูด และใบโหระพา นิยมรับประทานกับข้าวสวยหรือขนมจีนน้ำพริกแกงมีสีเขียวเพราะใช้พริกขี้หนูสดสีเขียว บางท้องที่ใส่ใบพริกลงไปตำด้วย ในประเทศกัมพูชามีการรับแกงเขียวหวานไป เรียกว่า ซ็อมลอกะติ โดยมีลักษณะเป็นน้ำกะทิใส ๆ

**ศัพทมูลวิทยา**
คำว่า เขียว มาจากสีของแกงซึ่งได้จากพริกสีเขียว ส่วนคำว่า หวาน ในที่นี้สื่อถึงลักษณะความเขียวของแกง ไม่ใช่รสชาติของแกง เพราะแกงไทยชนิดนี้ทำมาจากกะทิและพริกสีเขียว สีของน้ำแกงที่ออกมาจึงเป็นสีเขียวอ่อนสดใส หรือ "เขียวหวาน"
แกงเขียวหวานไม่มีส่วนผสมตายตัว และไม่ได้มีความหวานมากกว่าแกงไทยอื่น ๆ เสมอไป แต่มักมีความเผ็ดร้อนกว่าแกงแดง แกงนี้ได้รับการพัฒนาขึ้นในรัชสมัยพระบาทสมเด็จพระมงกุฎเกล้าเจ้าอยู่หัวหรือพระบาทสมเด็จพระปกเกล้าเจ้าอยู่หัว ในช่วง พ.ศ. 2451–2469

**การเสิร์ฟ**
โดยทั่วไปมักกินแกงเขียวหวานเป็นกับข้าวร่วมกับอาหารชนิดอื่น ๆ ในมื้อหนึ่ง ๆ หรือกินกับขนมจีนเป็นอาหารจานเดียว

**ภาพ**

**ดูเพิ่ม**
 แกงไทย- แกงเผ็ด

**อ้างอิง**

**แหล่งข้อมูลอื่น**
  BBC Food Site - Green Curry Paste recipe-  BBC Food Site - Green Curry recipe-  สูตรทำแกงเขียวหวาน date=2015-09-19 -  วิดีโอสอนวิธีทำแกงเขียวหวาน date=2015-09-19 
หมวดหมู่:แกง
หมวดหมู่:อาหารจากเนื้อไก่
หมวดหมู่:อาหารจากเนื้อเป็ด
หมวดหมู่:อาหารจากเนื้อวัว
หมวดหมู่:อาหารจากเนื้อหมู
หมวดหมู่:อาหารไทย
หมวดหมู่:อาหารไทยภาคกลาง
คัตสึระ

คัตสึระ สามารถหมายถึง

**สถานที่**
 คัตสึระ (ชิบะ) - เมืองในจังหวัดชิบะ ประเทศญี่ปุ่น- คัตสึระ (โทะกุชิมะ) - เมืองในจังหวัดโทะกุชิมะ ประเทศญี่ปุ่น- แม่น้ำคัตสึระ - แม่น้ำในประเทศญี่ปุ่น
*พระตำหนักคัตสึระ  - ที่ประทับของเชื้อพระวงศ์ญี่ปุ่น มีชื่อเสียงด้านความสวยงามของสวนและสิ่งปลูกสร้างภายนอกอาคาร ตั้งอยู่บริเวณชานเมืองเคียวโตะ 

**บุคคล**
 เจ้าชายโยชิฮิโตะ เจ้าคัตสึระ - พระราชนัดดาในจักรพรรดิไทโช- คัตสึระ ทาโร - นายกรัฐมนตรีญี่ปุ่น คนที่ 15- มาซาคาสึ คัตสึระ - นักวาดการ์ตูนชาวญี่ปุ่น- โฮชิโนะ คัตสึระ - นักวาดการ์ตูนชาวญี่ปุ่น

**ตัวละครการ์ตูน**
 คัตสึระ โคโตโนฮะ - ตัวละครจากการ์ตูนเรื่อง School Days- คัตสึระ ฮินางิกุ - ตัวละครจากการ์ตูนเรื่อง ฮายาเตะ พ่อบ้านประจัญบาน- คาซึระ โคทาโร่ - ตัวละครจากการ์ตูนเรื่อง กินทามะ

**สิ่งมีชีวิต**
 คัตสึระ (พืช) - ชื่อสามัญของต้นไม้ในวงศ์ Cercidiphyllaceae และสกุล Cercidiphyllum มีด้วยกัน 2 ชนิด นิยมปลูกเป็นไม้ประดับ
ฟูโกะ

ฟูโกะ สามารถหมายถึง- ฟูโกะ (ดารา) - ดาราชาวญี่ปุ่น- คิริซาวะ ฟูโกะ - ตัวละครจากการ์ตูนเรื่อง เปลวฟ้าผ่าปฐพี- อิบูกิ ฟูโกะ - ตัวละครจากเกมและการ์ตูนเรื่อง แคลนนาด
ทามากิ

ทามากิ สามารถหมายถึง

**สถานที่**

**ในประเทศญี่ปุ่น**
 ทามากิ (เมือง) - เมืองในจังหวัดมิเอะ

**ในประเทศนิวซีแลนด์**
 ทามากิ (ประเทศนิวซีแลนด์)- ทามากิตะวันออก- แม่น้ำทามากิ

**บุคคล**

**บุคคลที่มีชื่อ "ทามากิ"**
 ทามากิ โกมิโอกะ - ดาราชาวญี่ปุ่น- ทามากิ โองาวะ - นักแสดงชาวญี่ปุ่น- ทามากิ เคนโมตสึ - นักแสดงชาวญี่ปุ่น- ทามากิ ซาวะ - นักร้องและนักแสดงชาวญี่ปุ่น

**บุคคลที่มีนามสกุล "ทามากิ"**
 นามิ ทามากิ - นักร้องชาวญี่ปุ่น- คาซูโอะ ทามากิ - นักการเมืองชาวญี่ปุ่น- ยูกิโกะ ทามากิ - นักพากย์ชาวญี่ปุ่น- ไบรอัน ทามากิ - ผู้นำศาสนาชาวนิวซีแลนด์

**ตัวละครการ์ตูน**
 ทามากิ - ตัวละครจาก คุณครูจอมเวท เนกิมะ!- โคซากะ ทามากิ - ตัวละครจากการ์ตูนเรื่อง To Heart 2- สุโอ ทามากิ - ตัวละครจากการ์ตูนเรื่อง ชมรมรัก คลับมหาสนุก- คาวาโซเอะ ทามากิ - ตัวละครจากการ์ตูนเรื่อง Bamboo Blade
UTC+05:45

UTC+05:45 เป็นตัวบ่งบอกความเฉของเวลาเพิ่มจากเวลาสากลเชิงพิกัด +05:45 เขตเวลานี้ใช้ในประเทศเนปาล เป็นหนึ่งในสามโซนเวลาที่มีการชดเชย 45 นาทีจาก UTC

**เวลามาตรฐาน (ตลอดทั้งปี)**
เมืองหลัก: กาฐมาณฑุ, โปขรา, ไบรัทนาการ์

**เอเชียใต้**
ประเทศเนปาล – เวลามาตรฐานเนปาล ใช้เขตเวลานี้มาจนถึงปี 1986 ประเทศเนปาลเปลี่ยนไปใช้เขตเวลาใหม่ หลังจากที่ปรับเวลาให้เร็วขึ้น 15 นาทีไปใช้เวลามาตรฐานของอินเดีย

**อ้างอิง**
หมวดหมู่:ออฟเซตเวลาสากลเชิงพิกัด
อูตาวาเรรูโมโนะ

อูตาวาเรรูโมโนะ (Utawarerumono) เป็นเกมคอมพิวเตอร์แนววิชวลโนเวลที่สร้างโดยลีฟ ออกจำหน่ายครั้งแรกเมื่อ 26 เมษายน พ.ศ. 2545 โดนเกมในเวอร์ชันแรกเป็นเกมสำหรับคอมพิวเตอร์ส่วนบุคคล ต่อมาได้มีการออกเกมเวอร์ชันสำหรับเครื่องเพลย์สเตชัน 2 เมื่อ 26 ตุลาคม พ.ศ. 2549 และได้มีการนำเนื้อเรื่องมาเขียนเป็นหนังสือการ์ตูน จำนวน 2 เล่ม และภาพยนตร์การ์ตูนโทรทัศน์ จำนวน 26 ตอน
เนื้อหาภายในเรื่อง เกี่ยวกับ สงคราม ความรับผิดชอบ หน้าที่ และเป้าหมายของแต่ล่ะคน

**แหล่งข้อมูลอื่น**
  เว็บไซต์ทางการของทีวีซีรีส์ -  Leaf/Aquaplus game page -  Utawarerumono จากสารานุกรมอนิเมะนิวส์เน็ตเวิร์ก 
หมวดหมู่:การ์ตูนญี่ปุ่น
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:การ์ตูนญี่ปุ่นแนวเซเน็ง‎
หมวดหมู่:การ์ตูนญี่ปุ่นแนวฮาเร็ม
หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:มังงะที่ตีพิมพ์ในปี พ.ศ. 2548
หมวดหมู่:มังงะที่ตีพิมพ์ในปี พ.ศ. 2550
หมวดหมู่:อนิเมะที่ออกฉายในปี พ.ศ. 2549
หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2565
หมวดหมู่:อนิเมะโอวีเอในปี พ.ศ. 2552
หมวดหมู่:อนิเมะโอวีเอในปี พ.ศ. 2561
หมวดหมู่:เคโมโนมิมิ
หมวดหมู่:ผลงานอนิเมะของโอแอลเอ็ม
หมวดหมู่:อนิเมะของครันชีโรล
หมวดหมู่:ไวท์ฟอกซ์
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:รายการโทรทัศน์ของทีวีอาซาฮี
ฤทธิ์ดาบไม้ไผ่

ฤทธิ์ดาบไม้ไผ่ (ทับศัพท์จาก Bamboo Blade) เป็นการ์ตูนญี่ปุ่นที่เขียนโดย มาซาฮิโระ โทสึกะ และวาดภาพโดย อางุริ อิงาราชิ ตีพิมพ์ครั้งแรกในนิตยสาร Young Gangan ตั้งแต่วันที่ 3 ธันวาคม พ.ศ. 2547 และได้มีการนำมาสร้างเป็นภาพยนตร์การ์ตูนโทรทัศน์จำนวน 26 ตอน โดย AIC A.S.T.A ออกฉายทางทีวีโตเกียวตั้งแต่ 2 ตุลาคม พ.ศ. 2550 ถึง 2 เมษายน พ.ศ. 2551 มีเนื้อเรื่องเกี่ยวกับ อิชิดะ โทราจิ ครูสอนเคนโด้ในโรงเรียนมัธยมปลาย ที่ได้รับคำท้าจากรุ่นพี่ของเขาที่เป็นครูสอนเคนโด้เช่นเดียวกัน ให้มีการแข่งขันเคนโด้ระหว่างนักเรียนหญิงของเขา ทำให้โทราจิพยายามที่จะหาและฝึกสอนนักเรียนหญิง 5 คนที่จะไปแข่งขัน จนเขาได้มาพบกับ คาวาโซเอะ ทามากิ นักเรียนหญิงผู้มีความสามารถในด้านเคนโด้

**ตัวละคร**
 อิชิดะ โทราจิ (Ishida Toraji) 
 พากย์เสียงโดย คัตสึยูกิ โคนิชิ
 เป็นที่รู้จักกันในชื่อ "โคจิโร่" เป็นครูที่ปรึกษาชมรมเคนโด้และครูสอนวิชาการเมืองและเศรษฐศาสตร์ที่โรงเรียนมัธยมปลายมูโรเอะ สมัยเรียนอยู่ชั้นมัธยมปลาย โคจิโร่เคยแข่งเคนโด้ชนะเคนซาบุโร่ รุ่นพี่ของเขา และได้ถ้วยรางวัลมาครอง ต่อมา รุ่นพี่คนนั้นซึ่งมาเป็นครูสอนเคนโด้เช่นกัน ได้ท้าโคจิโร่ให้มีการแข่งขันเคนโด้ระหว่างนักเรียนหญิงของเขาโดยพนันระหว่างซูชิทั้งปีกับถ้วยรางวัล
 คาวาโซเอะ ทามากิ (Kawazoe Tamaki) 
 พากย์เสียงโดย เรียว ฮิโรฮาชิ
 ทามากิเป็นนักเรียนปีหนึ่งในโรงเรียน มีชื่อเล่นว่า "ทามะจัง" เป็นนักเรียนที่มีความสามารถด้านเคนโด้ โดยบ้านของเธอเป็นโรงฝึกและคุณพ่อเป็นครูฝึกอีกด้วย ในตอนแรก เธอไม่ยอมเข้าร่วมชมรมเคนโด้เพราะเห็นว่าเป็นสิ่งที่ไม่จำเป็นและมองเคนโด้เหมือนเป็นงานบ้านอย่างหนึ่งเท่านั้น แต่ต่อมาได้เข้าร่วมเพื่อจะต่อสู้เพื่อความยุติธรรม ทามากิติดอนิเมะและรายการประเภทโทคุซัทสึมาก และยังเป็นคนที่ขี้อายและไม่ค่อยเข้าสังคม แต่ต่อมาหลังจากที่ได้ไปทำงานพิเศษที่ร้านขายของ ทามากิก็เริ่มเปิดกว้างกับเพื่อนร่วมทีมมากขึ้น
 ทามากิเล่นในตำแหน่ง General (Taishou) ในการแข่งขัน
 จิบะ คิริโนะ (Chiba Kirino) 
 พากย์เสียงโดย เมงุมิ โทโยงุชิ
 คิริโนะเป็นนักเรียนปีสองที่โรงเรียน และเป็นกัปตันของชมรมเคนโด้ เป็นคนร่าเริงและกระตือรือร้น ความฝันของเธอคือการนำพาทีมไปสู่การแข่งขันระดับชาติ ครอบครัวของคิริโนะเปิดร้านขายอาหารชื่อ "Chiba Deli" 
 คิริโนะเล่นในตำแหน่ง Second-in-Command (Fukushou) ในการแข่งขัน
 มิยาซากิ มิยาโกะ (Miyazaki Miyako) 
 พากย์เสียงโดย โฮโกะ คุวาชิมะ
 ชื่อเล่น "มิยะ มิยะ" สาวสวยแสนน่ารักที่แอบซ่อนด้านมืดไว้เบื้องหลัง เป็นแฟนกับเอกะคุง
 มิยาโกะเล่นในตำแหน่ง Second-Vanguard (Jihô) ในการแข่งขัน
 คุวาฮาระ ซายาโกะ (Kuwahara Sayako) 
 พากย์เสียงโดย ซาจิโกะ โคจิม่า
 ซายาโกะเล่นในตำแหน่ง Center (Chûken) ในการแข่งขัน
 อาซึมะ ซาโตริ (Azuma Satori) 
 พากย์เสียงโดย รินะ ซาโต้
 สาวแว่นจอมซุ่มซ่าม แต่ในแง่ฝีมือด้านเคนโด้ของเธอเป็นรองแค่ทามะจังเท่านั้น
 ซาโตริเล่นในตำแหน่ง Vanguard (Senpou) ในการแข่งขัน
 นากาตะ ยูจิ (Nakata Yūji) 
 พากย์เสียงโดย ไดสึเกะ ซาคางุชิ
 เอกะ ดันจุโร่ (Eiga Danjūrō) 
 พากย์เสียงโดย อากิระ อิชิดะ

**รายชื่อตอน**

**อ้างอิง**
  Bamboo Blade จากสารานุกรมอนิเมะนิวส์เน็ตเวิร์ก 

**แหล่งข้อมูลอื่น**
  เว็บไซต์ทางการของมังงะ date=2012-11-01  -  เว็บไซต์ทางการของอนิเมะ -  เว็บไซต์ของอนิเมะ โดย AIC A.S.T.A's date=2007-11-01  -  เว็บไซต์ของอนิเมะ โดยทีวีโตเกียว 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
หมวดหมู่:อนิเมะที่ออกฉายในปี พ.ศ. 2550
หมวดหมู่:อนิเมะและมังงะเกี่ยวกับกีฬา‎
อายูมิ

อายูมิ (Ayumi) สามารถหมายถึง

**บุคคล**
 อายูมิ ฮามาซากิ - นักร้องชาวญี่ปุ่น- อายูมิ มิยาซากิ - น้กร้องชาวญี่ปุ่น- อายูมิ ชิบาตะ - นักร้องชาวญี่ปุ่น- อายูมิ อิชิดะ - นักแสดงชาวญี่ปุ่น- อายูมิ อิโต - นักแสดงชาวญี่ปุ่น- อายูมิ คิดะ - นักแสดงชาวญี่ปุ่น- อายูมิ โอกะ - นักแสดงชาวญี่ปุ่น- อายูมิ คิโนชิตะ - นักแสดงชาวญี่ปุ่น- อายูมิ เบปปุ - นักแสดงชาวญี่ปุ่น- อายูมิ ลี - นักร้องชาวเกาหลี

**ตัวละครการ์ตูน**
 อายูมิ - ตัวละครจากการ์ตูนเรื่อง เทพอสูรจิ้งจอกเงิน- โยชิดะ อายูมิ - ตัวละครจากการ์ตูนเรื่อง ยอดนักสืบจิ๋วโคนัน- ทาคาฮาระ อายูมิ - ตัวละครจากการ์ตูนเรื่อง เซียนเกมรักขอเป็นเทพนักจีบ

**ดูเพิ่ม**
 อามิ (แก้ความกำกวม)- ยูมิ- เอมี (แก้ความกำกวม)
หมวดหมู่:ชื่อภาษาญี่ปุ่น
ศูนย์การบินอวกาศก็อดเดิร์ด

ภาพถ่ายทางอากาศ ศูนย์การบินอวกาศก็อดเดิร์ด
ศูนย์การบินอวกาศก็อดเดิร์ด (Goddard Space Flight Center; GSFC) เป็นห้องทดลองด้านอวกาศที่สำคัญแห่งหนึ่งขององค์การนาซา ตั้งขึ้นเมื่อวันที่ 1 พฤษภาคม ค.ศ. 1959 เป็นศูนย์การบินอวกาศแห่งแรกของนาซา มีเจ้าหน้าที่พลเรือนประมาณ 10,000 คน ตั้งอยู่ทางตะวันออกเฉียงเหนือของกรุงวอชิงตัน ดี.ซี. ห่างออกไปประมาณ 6.5 ไมล์ ในเขตเมืองกรีนเบลท์ รัฐแมริแลนด์ สหรัฐอเมริกา
ศูนย์การบินอวกาศก็อดเดิร์ดเป็นองค์กรที่ใหญ่ที่สุดซึ่งรวบรวมนักวิทยาศาสตร์และวิศวกรมาไว้ด้วยกันเพื่อศึกษาเพิ่มพูนความรู้เกี่ยวกับโลก ระบบสุริยะ และเอกภพ โดยอาศัยการสังเกตการณ์ผ่านอุปกรณ์สังเกตการณ์ในอวกาศ รวมถึงเป็นห้องทดลองในการวิจัยพัฒนาและควบคุมการทำงานของยานอวกาศสำหรับงานวิทยาศาสตร์ที่ไม่ต้องใช้มนุษย์ควบคุม นอกเหนือจากงานวิจัยเกี่ยวกับอวกาศ ศูนย์การบินอวกาศก็อดเดิร์ดยังศึกษาและพัฒนาเทคโนโลยีต่างๆ ที่เกี่ยวข้องเพื่อสนับสนุนภารกิจการปฏิบัติงานในอวกาศรวมถึงการออกแบบและสร้างยานอวกาศด้วย นักวิทยาศาสตร์ของศูนย์การบินอวกาศก็อดเดิร์ดคนหนึ่งคือ จอห์น ซี. เมเทอร์ ได้รับรางวัลโนเบลสาขาฟิสิกส์ในปี ค.ศ. 2006 จากผลงานการสร้างดาวเทียม COBE
ชื่อ "ก็อดเดิร์ด" ตั้งเป็นอนุสรณ์แก่ ดร. โรเบิร์ต เอช. ก็อดเดิร์ด (Robert H. Goddard) ผู้ริเริ่มการใช้งานจรวดสมัยใหม่ในประเทศสหรัฐอเมริกา

ปัจจุบัน ศูนย์วิจัยแห่งนี้ มีคนไทยทำงานเป็นวิศวกร และ นักวิทยาศาสตร์ รวมทั้งหมด 3 คน 
ได้แก่ ดร.ก้องภพ อยู่เย็น วิศวกรด้านคลื่นไมโครเวฟรับส่งสัญญาณ
หมวดหมู่:นาซา
หมวดหมู่:การบิน
หมวดหมู่:การสำรวจอวกาศ
เทกอะบาว (เพลงรีแอนนา)

เทกอะบาว (Take a bow) เป็นเพลงที่แต่งโดยนักร้องชื่อ เน-โย (Ne-yo) และทีมสตาร์เกต ออกขายอีกครั้งโดยอยู่ในสตูดิโออัลบั้มที่ 3 ของรีแอนนา ชุด Good Girl Gone Bad ถือเป็นซิงเกิลที่ 5 จากอัลบั้ม แต่เป็นซิงเกิลแรกในการออกวางขายใหม่ในชุด Good Girl Gone Bad: Reloaded
มิวสิก วิดีโอเพลงนี้ ได้ถูกเสนอชื่อเข้าชิงรางวัล 2008 MTV Video Music Awards สาขา  Best Female Video และ Best Direction

**อ้างอิง**
หมวดหมู่:เพลงในปี พ.ศ. 2551
หมวดหมู่:เพลงของรีแอนนา
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2551
หมวดหมู่:ธงประจำดินแดนอาณานิคมของสหราชอาณาจักร

หมวดหมู่:ธงประจำดินแดนที่ไม่ใช่รัฐอธิปไตย
หมวดหมู่:ธงในสหราชอาณาจักร
*
สปิลเลอร์

สปิลเลอร์ (Spiller) เป็นดีเจชาวอิตาลี มีเพลงฮิต "Groovejet (If This Ain't Love)" ขึ้นอันดับ 1 ใน สหราชอาณาจักร และ อิตาลี และ เคยถ่ายทำมิวสิกวิดีโอในกรุงเทพ รวมกัน นักร้องชาวอังกฤษที่ชื่อ Sophie Ellis-Bextor 

**ผลงาน**
หมวดหมู่:นักดนตรีชาวอิตาลี
หมวดหมู่:คลับดีเจ
เซาเทิร์นฮิปฮอป

เซาเทิร์นฮิปฮอป (Southern hip hop) เป็นรูปแบบหนึ่งของแนวเพลงฮิปฮอปอเมริกันที่เกิดขึ้นปลายทศวรรษ 1990 ในคลับทางเมืองตอนใต้ของสหรัฐอเมริกา อย่างเช่น ดัลลัส ฮุสตัน แอตแลนตา เมมฟิส โบว์ลิงกรีน โอคลาโฮมา เชรฟพอร์ต นิวออร์ลีนส์ ไมอามี และบาตันรูจ
แนวเพลงเป็นการตอบสนองของวัฒนธรรมฮิปฮอป จากนิวยอร์ก และแคลิฟอร์เนีย และถือได้ว่าเป็นแนวเพลงฮิปฮอปที่ 3 ของชาวอเมริกัน หลังจากอีสต์โคสต์ฮิปฮอป และเวสต์โคสต์ฮิปฮอป
ศินปินช่วงแรก ๆ ของเซาเทิร์นฮิปฮอปเริ่มออกผลงานกันอิสระหรือเป็นมิกซ์เทป เพราะช่วงนั้นค่อนข้างยากที่จะได้รับเซ็นสัญญากับค่ายเพลงใหญ่ ๆ

**อ้างอิง**
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:ประเภทฮิปฮอป
หมวดหมู่:ดนตรีอเมริกันเชื้อสายแอฟริกัน
วรฤทธิ์ ไวยเจียรนัย

วรฤทธิ์ ไวยเจียรนัย (เกิด 31 กรกฎาคม พ.ศ. 2520) ชื่อเล่น เอส เป็นนักแสดง พิธีกร ผู้จัดละครชาวไทย เข้าสู่วงการบันเทิงจากผลงานโฆษณา เช่น "คอฟฟี่เมต" คู่กับเปรมสินี รัตนโสภา

**ประวัติ**
จบมัธยมศึกษาตอนต้นจากโรงเรียนโพธิสารพิทยากร จบมัธยมศึกษาตอนปลายจาก โรงเรียนสวนกุหลาบวิทยาลัย จบการศึกษาระดับปริญญาตรีจากคณะนิเทศศาสตร์ มหาวิทยาลัยกรุงเทพ เข้าสู่วงการบันเทิงจากผลงานโฆษณา มีผลงานโดดเด่น เช่น  "คอฟฟี่เมต" คู่กับเปรมสินี รัตนโสภา จากนั้นเล่นละครกับค่ายยูม่าทางสถานีโทรทัศน์ไทยทีวีสีช่อง 3 
ปัจจุบันเป็นผู้ควบคุมสายงานการผลิตละครของช่องจีเอ็มเอ็ม 25 ร่วมกับสายทิพย์ มนตรีกุล ณ อยุธยา ผู้อำนวยการสร้างสายงานผลิตละคร และบุษบา ดาวเรือง ผู้อำนวยการสร้างสายงานผลิตละคร และบริหารเอไทม์มีเดีย ร่วมกับสายทิพย์ มนตรีกุล ณ อยุธยา
วรฤทธิ์รับเลี้ยงดูวรกิตต์ ไวยเจียรนัย ซึ่งเป็นลูกชายของพี่ชาย

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

**ละครซิทคอม**
2552 
เป็นต่อ
ไม่เป็นไรนะทิพย์ 
หมอชิน
ช่อง 3

**ละครสั้น**
2555
Club Friday The Series
ควรพอหรือรอต่อไป 
ทศ 
กรีนแชนแนล

**ซีรี่ส์**
2566
Pit Babe The Series
–
โทนี่
ช่องวัน 31iQIYI

**รายการ**
พิธีกรรายการ GPS ออกอากาศทางจีเอ็มเอ็ม 25 ทุกวันเสาร์ 11.00-12.00 น. รีรันทางจีเอ็มเอ็ม 25 ทุกวันจันทร์ 03.30 - 04.30น. / วันอังคาร 10.45 - 11.45น. / วันพุธ 00.45 - 01.45น.

**หนังสือ**
S'หนังสือเดินทาง

**มิวสิกวิดีโอ**
 เพลง ช้ำ - อุเทน พรหมมินทร์- เพลง ใช่เลย - ไท ธนาวุฒิ- เพลง รักจริง เลิกจริง เจ็บจริง - ปนัดดา เรืองวุฒิ - เพลง คำแก้ตัวของคนแพ้ - ปนัดดา เรืองวุฒิ  - เพลง เจ็บแต่จบ - อ๊อฟ ปองศักดิ์

**ผู้จัดละคร**
 ผลงานในฐานะผู้บริหาร CHENGE 2561 (เช้นจ์ 2561) และบริษัทในเครือ รอระบุ (โดยสายทิพย์ มนตรีกุล ณ อยุธยา และ วรฤทธิ์ ไวยเจียรนัย)
*ละครโทรทัศน์ต่อไปนี้ออกอากาศทางอมรินทร์ทีวี
*ละครโทรทัศน์ต่อไปนี้ออกอากาศทางจีเอ็มเอ็ม 25
*ละครโทรทัศน์ต่อไปนี้ออกอากาศทางช่องวัน 31
*ละครโทรทัศน์ต่อไปนี้ออกอากาศทางพีพีทีวี

**รางวัลที่ได้รับ**
 รางวัลนักแสดงสมทบชายดีเด่น จากงานรางวัลพิฆเนศวร ครั้งที่ 1 ประจำปี 2555

**อ้างอิง**

**แหล่งข้อมูลอื่น**
หมวดหมู่:นักแสดงชายชาวไทย
หมวดหมู่:บุคคลจากโรงเรียนโพธิสารพิทยากร
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้จัดละครชาวไทย
หมวดหมู่:พิธีกรชาวไทย
ซาคางามิ

ซาคางามิ สามารถหมายถึง- คาโอริ ซาคางามิ - นักร้องชาวญี่ปุ่น- จิโร่ ซาคางามิ - นักแสดงตลกชาวญี่ปุ่น- ซาคางามิ โทโมโยะ - ตัวละครจากเกมและการ์ตูนเรื่อง แคลนนาด และเกม Tomoyo After: It's a Wonderful Life- ซาคางามิ ยู - ตัวละครจากการ์ตูนเรื่อง Super Taboo
เรน่า

เรน่า หรือ เรนะ สามารถหมายถึง

**ชื่อที่สะกดในภาษาอังกฤษว่า "Reina"**
 เรน่า (นักร้อง) - นักร้องและนักแต่งเพลงชาวอเมริกัน- เรน่า ลีโอน - ดาราหนังโป๊ชาวอเมริกัน- มิกูเอล เรน่า - นักฟุตบอลชาวสเปน- โฆเซ่ เรน่า - นักฟุตบอลชาวสเปนของลิเวอร์พูล- เรนะ ทานากะ - นักร้องชาวญี่ปุ่น- เรน่า - ตัวละครจากการ์ตูนเรื่อง เรฟ ผจญภัยเหนือโลก

**บุคคล**
 เรนะ คุโบตะ - คิกบ็อกเซอร์หญิงชาวญี่ปุ่น- เรนา (นักร้อง)- นักร้องชาวเกาหลีใต้วงอาฟเตอร์สกูล (วงดนตรีเกาหลี)

**ชื่อที่สะกดในภาษาอังกฤษว่า "Rena"**
 เรน่า (ประเทศสเปน) - เมืองในประเทศสเปน- เรน่า (ประเทศนอร์เวย์) - เมืองในประเทศนอร์เวย์- เรน่า เมโร่ - ดาราชาวอเมริกัน- เรน่า มอสเทริน - นักเขียนชาวอเมริกัน- เรน่า (ภาพยนตร์)- ริวงู เรนะ - ตัวละครจากการ์ตูนเรื่อง แว่วเสียงเรไร- เรน่า เซเยอร์ส - ตัวละครจากการ์ตูนเรื่อง ไม-Otome- คุนิซากิ เรนะ - ตัวละครจากการ์ตูนเรื่อง .hack//Legend of the Twilight
สถาบันวิทยาศาสตร์กล้องโทรทรรศน์อวกาศ

สถาบันวิทยาศาสตร์กล้องโทรทรรศน์อวกาศ (Space Telescope Science Institute; STScI) เป็นศูนย์ปฏิบัติการทางวิทยาศาสตร์เพื่อดูแลกล้องโทรทรรศน์อวกาศฮับเบิล (ขึ้นสู่วงโคจรตั้งแต่ ค.ศ. 1990) และกล้องโทรทรรศน์อวกาศเจมส์ เวบบ์ (จะขึ้นสู่วงโคจรประมาณ ค.ศ. 2021) สถาบันวิทยาศาสตร์กล้องโทรทรรศน์อวกาศตั้งอยู่ที่มหาวิทยาลัยจอห์นส์ฮอปกินส์ วิทยาเขตโฮมวูด ในเมืองบัลติมอร์ รัฐแมริแลนด์ สหรัฐอเมริกา เริ่มก่อตั้งขึ้นตั้งแต่ ค.ศ. 1981 ในฐานะศูนย์ข้อมูลวิทยาศาสตร์ภายใต้การดูแลของสภามหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) ทำหน้าบริหารข้อมูลที่ได้รับจากกล้องโทรทรรศน์อวกาศฮับเบิลให้เกิดประโยชน์ต่อวงการดาราศาสตร์สูงสุด
นอกเหนือจากงานดูแลปฏิบัติการตามปกติของกล้องโทรทรรศน์อวกาศฮับเบิล และเตรียมการรองรับการปฏิบัติงานของกล้องโทรทรรศน์อวกาศเจมส์ เวบบ์แล้ว สถาบันวิทยาศาสตร์กล้องโทรทรรศน์อวกาศยังทำหน้าที่บริหารและปฏิบัติภารกิจด้านข้อมูลของกล้องโทรทรรศน์อวกาศ (Multi-mission Archive at Space Telescope; MAST) งานบริหารศูนย์ข้อมูลปฏิบัติการเคปเลอร์ (Kepler mission) และกิจกรรมอื่นๆ ที่จำเป็นต้องใช้ความชำนาญพิเศษหรือโครงสร้างพื้นฐานที่สถาบันมีเพื่อรองรับการทำงานอื่นใดในการสังเกตการณ์ดาราศาสตร์ในอวกาศ รายได้ของสถาบันส่วนใหญ่มาจากสัญญาจ้างโดยศูนย์การบินอวกาศก็อดเดิร์ดขององค์การนาซา นอกนั้นเป็นเงินรายได้เล็กน้อยที่ได้จาก ศูนย์ข้อมูลเอมส์ขององค์การนาซา ห้องทดลองการขับเคลื่อนด้วยไอพ่นของนาซาและจากองค์การอวกาศยุโรป เจ้าหน้าที่ของสถาบันประกอบด้วยนักวิทยาศาสตร์ (ส่วนใหญ่เป็นนักดาราศาสตร์และนักฟิสิกส์ดาราศาสตร์) วิศวกรซอฟต์แวร์ เจ้าหน้าที่ข้อมูล เจ้าหน้าที่ควบคุมกล้องโทรทรรศน์ ผู้เชี่ยวชาญด้านการศึกษาและการเผยแพร่ประชาสัมพันธ์ รวมถึงธุรการและเจ้าหน้าที่สนับสนุนทางธุรกิจอีกจำนวนหนึ่ง ประมาณว่ามีนักวิทยาศาสตร์ระดับปริญญาเอกมากกว่า 100 คนทำงานอยู่ที่สถาบันแห่งนี้ โดยเป็นเจ้าหน้าที่จากองค์การอวกาศยุโรปที่ได้รับมอบหมายมาในโครงการกล้องโทรทรรศน์อวกาศฮับเบิลจำนวน 15 คน รวมเจ้าหน้าที่ทั้งหมดของสถาบันประมาณ 350 คน

**แหล่งข้อมูลอื่น**
  stsci.edu - เว็บไซต์ทางการ
หมวดหมู่:กล้องโทรทรรศน์อวกาศ
หมวดหมู่:กล้องโทรทรรศน์อวกาศฮับเบิล
หมวดหมู่:องค์การอวกาศ
หมวดหมู่:การสำรวจอวกาศ
ไลแมน สปิตเซอร์

ไลแมน สปิตเซอร์ จูเนียร์ (Lyman Spitzer Jr.; 26 มิถุนายน ค.ศ. 1914 – 31 มีนาคม ค.ศ. 1997) เป็นนักฟิสิกส์ทฤษฎี นักดาราศาสตร์ และนักปีนเขาชาวอเมริกัน ในฐานะนักวิทยาศาสตร์ เขาทำงานวิจัยการก่อตัวของดาวฤกษ์, ฟิสิกส์พลาสมา และใน ค.ศ. 1946 ได้คิดค้นแนวคิดกล้องโทรทรรศน์ในอวกาศ สปิตเซอร์คิดค้นเครื่องพลาสมาสเตลลาเรเตอร์ และนาซานำชื่อเขาไปตั้งให้กล้องโทรทรรศน์อวกาศสปิตเซอร์ ในฐานะนักปีนเขา เขาเป็นคนแรกที่ปีนเขาธอร์กับดอนัลด์ ซี. มอร์ตัน

**เกียรติคุณ**
รางวัล- Fellow of the American Physical Society (1941) - Fellow of the American Academy of Arts and Sciences (1953)- Henry Norris Russell Lectureship (1953)- Bruce Medal (1973)- Henry Draper Medal of the National Academy of Sciences (1974)- James Clerk Maxwell Prize for Plasma Physics (1975)- Gold Medal of the Royal Astronomical Society (1978)- National Medal of Science (1979)- Franklin Medal (1980)- Prix Jules Janssen of the Société astronomique de France (French Astronomical Society) (1980)- Crafoord Prize (1985)
อนุสรณ์- ดาวเคราะห์น้อย 2160 สปิตเซอร์  - กล้องโทรทรรศน์อวกาศสปิตเซอร์

**อ้างอิง**

**แหล่งข้อมูลอื่น**
 NASA biography date=2016-07-30 - Papers by Lyman Spitzer at the Princeton University Library-  Oral History interview transcript with Lyman Spitzer 15 March 1978, American Institute of Physics, Niels Bohr Library and Archives date=2009-04-28 -  Oral History interview transcript with Lyman Spitzer 27 November 1991, American Institute of Physics, Niels Bohr Library and Archives date=2009-04-28 -  Biographical Memoirs, National Academy of Sciences
หมวดหมู่:ชาวอเมริกันเชื้อสายเยอรมัน
หมวดหมู่:นักดาราศาสตร์ชาวอเมริกัน
หมวดหมู่:ศิษย์เก่าจากวิทยาลัยฟิลลิปส์
หมวดหมู่:ศิษย์เก่าจากมหาวิทยาลัยพรินซ์ตัน
หมวดหมู่:ศิษย์เก่าจากมหาวิทยาลัยเยล
หมวดหมู่:บุคคลที่ฝังที่สุสานพรินซ์ตัน
หมวดหมู่:นักฟิสิกส์ชาวอเมริกัน
หมวดหมู่:บุคคลจากรัฐโอไฮโอ
ศูนย์การบินอวกาศมาร์แชล

ภาพถ่ายทางอากาศ ศูนย์การบินอวกาศมาร์แชล
ศูนย์การบินอวกาศมาร์แชล (George C. Marshall Space Flight Center; MSFC) เป็นที่ตั้งดั้งเดิมขององค์การนาซา ปัจจุบันเป็นศูนย์กลางในการออกแบบและก่อสร้างส่วนประกอบต่างๆ ของยานอวกาศ ได้แก่ส่วนขับดันกระสวยอวกาศ ถังเชื้อเพลิงภายนอก การฝึกอบรมนักบินอวกาศ ทั้งทางด้านงานเครือข่ายและการจัดการข้อมูล รวมถึงเป็นศูนย์กลางออกแบบสถานีอวกาศนานาชาติ (International Space Station; ISS) ศูนย์การบินอวกาศมาร์แชลตั้งอยู่ที่เรดสโตนอาร์เซนอล ที่เมืองฮันท์สวิลล์ รัฐแอละแบมา สหรัฐอเมริกา ชื่อของศูนย์ตั้งเพื่อเป็นเกียรติแก่นายพลจอร์จ มาร์แชล
ศูนย์การบินอวกาศมาร์แชลยังเป็นที่ตั้งของศูนย์สนับสนุนการปฏิบัติการฮันท์สวิลล์ (Huntsville Operations Support Center; HOSC) ซึ่งทำหน้าที่งานสนับสนุนต่างๆ ของภารกิจการปล่อยกระสวยอวกาศ การบรรทุก และการทดลองต่างๆ ที่ศูนย์อวกาศเคนเนดี้ที่ฟลอริดา รวมถึงภารกิจการนำส่งยานและการทดลองต่างๆ บนสถานีอวกาศนานาชาติ นอกจากนี้ กล้องโทรทรรศน์อวกาศจันทราก็อยู่ในความดูแลของศูนย์การบินอวกาศมาร์แชลนี้ด้วย

**แหล่งข้อมูลอื่น**
  เว็บอย่างเป็นทางการ-  เว็บให้รายละเอียดเพิ่มเติม date=2011-10-13 
หมวดหมู่:นาซา
หมวดหมู่:การบิน
หมวดหมู่:การสำรวจอวกาศ